ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105-E.03.01-223662/8-2017

*05-06-2017.*

На основу члана 54. и 63. Закона о јавним набавкама („Службени гласник РС", бр. 124/12, 14/15 и 68/15), Комисија за јавну набавку мале вредности број: 3000/0005/2017(700/2017), за набавку Обука за саветника за хемикалије на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр.1**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Да ли у трошкове/цену обуке треба урачунати и превоз, смештај и исхрану полазника обуке за време трајања обуке? Да ли ти трошкови падају на терет наручиоца или извођача обуке? Ови трошкови свакако нису занемарљиви за вишедневну обуку.

**ОДГОВОР 1:**

У трошкове/цену обуке не треба урачунати и превоз, смештај и исхрану полазника обуке за време трајања обуке. Ти трошкови падају на терет наручиоца.

**ПИТАЊЕ 2:**

Да ли је могуће да рок за започињање обуке продужите на неколико месеци након потписивања уговора, уместо тренутних 30 дана како је дато у тренутној конкурсној документацији, како би била дата равноправнија могућност свим потенцијалним понуђачима да поднесу адекватне понуде, а и како би било довољно времена да се уколико је неопходно провере и обавезни услови за кандидате који су планирани за обуку (најмање 40 бодова из области хемије, детаљи су дати одговарајућим Правилником).  Наиме, тренутни услов да се обука започне у року од 30 дана ставља у повлашћени положај само један мали део понуђача (колико смо успели да видимо -  само једног) који су званично објавили да организацију обуку након ове јавне набавке а пре интензивнијих годишњих одмора (самим тим су вероватно већ увелико прикупили део пријава за конкретну групу). На основу искуства које имамо, у овом тренутку, рок од најмање 6 месеци након потписаног уговора би био реалан и дао би свим потенцијалним понуђачима равноправан третман, а наручиоц би имао могућност да бира између више понуда и тако оствари повољније услове. У уговору сте свакако навели да је рок важења уговора пуних годину дана.

**ОДГОВОР 2:**

Рок за започињање обуке могуће је продужити на период - најкасније у року од 90 дана од датума потписивања Уговора

**ПИТАЊЕ 3:**

У конкурсној документацији није дата никаква напомена у погледу полагања испита. Наиме, нигде није дефинисано шта се дешава у случају да кандидат изађе на испит у првом заказаном року али га не положи или због оправданих разлога не изађе на испит у заказаном термину. Сматрамо да би требало допунски дефинисати тај део.

**ОДГОВОР 3:**

Кандидати полажу, по извршеној обуци , испите у заказаном року. Кандидат који не положи испит, трошкове поновног полагања сноси лично.

Кандидату  који из оправданих разлога не изађје на полагање испита у заказаном термину, понуђач организује накнадно полагање испита.

**ПИТАЊЕ 4:**

У конкурсној документацији би требало да се наведе да наручилац обезбеђује да на обуку пошаље кандидате који испуњавају све потребне услове из одговарајућег Правилника који прецизира ове услове и да ће пре обуке одговарајуће потврде о испуњености услова бити дстављене организатору обуке/извођачу. Напомена: Кандидати који не испуњавају обавезне услове, након одслушане обуке неће бити у могућности да изађу на испит и неће им бити могуће издати одговарајуће уверење.

**ОДГОВОР 4:**

Наручилац упућује на обуку кандидате који испуњавају услове прописане “Правилником о Саветнику за хемикалије у условима које мора да испуни правно лице или предузетник који врши обуку И проверу знања Саветника за хемикалије” (Службени гласник РС бр. 13/2011, 28/2011, 47/2012), потребну документацију кандидата Наручилац доставља изабраном понуђачу најкасније 7 дана пре почетка обуке.

**ПИТАЊЕ 5:**

У конкурсној документацији се наводи и “Обука за стицање лиценце за саветника за Безбедност у превозу опасног терета”. Претпостављамо да је то грешка али би свакако требало да се тај део коригује у Конкурсној документацији

**ОДГОВОР 5:**

У складу са наведеном примедбом Комисија ће израдити измену конкурсне документације

У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.

 КОМИСИЈА

\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_